આ અંગે મળતી માહિતી અનુસાર કેવડીયા નજીક સાધુ બેટ પર બાનવવામાં આવેલ સરદાર પટેલની 182 ફૂટ ઊંચી પ્રતિમા સ્ટેચ્યું ઓફ યુનિટીનો શરૂઆતથી જ આદિવાસી પટ્ટામાં વિરોધ કરવામાં આવી રહ્યો છે. ભીલિસ્તાન ટાઈગર સેના સહિતના અન્ય આદિવાસી સમાજના સંગઠનોનો આરોપ છે કે સ્ટેચ્યું ઓફ યુનિટીથી આદિવસીઓને કોઈ ફાયદો થવાનો નથી. તેમજ આદિવસીઓને જમીન પચાવી પાડવામાં આવી છે. જેના વિરોધમાં બારડોલી તાલુકાના બહુમતી આદિવાસી વસ્તી ધારવતા મઢી ગામમાં આદિવાસી સમાજ દ્વારા 31મી ડિસેમ્બરના રોજ બંધ પાળવાનું એલાન કરવામાં આવ્યું હતું. જેના અનુસંધાને અલગ અલગ આદિવાસી સમાજના નેતાઓએ મઢી ગામમાં બજાર બંધ કરાવ્યુ હતું. તો કેટલાકે સ્વયંભુ બંધ પાળ્યો હતો. સમગ્ર દિવસ દરમ્યાન મઢી ગામ સ્વયંભુ બંધ સજ્જડ બંધ રહ્યું હતું.